יצחק דלויה (המאה ה-17)

הרב יצחק דלויה (סביב ה'שצ"הרבי מאיר דלויה אביו, נולד לא יאוחר משנת ה'ש"ס, מכיוון שבשנת ה'שפ"ח (כתב יד דרך חיים, מרקש) ישנם חידושים שמועתקים בשמו. ולא מסתבר שיהיה הפרש כל כך גדול בין האב לבנו. מצד שני אין להקדים הרבה את לידתו, מכיוון שנפטר בשנת ה'תע"א.  1635 - אב ה'תע"א 1711) היה תלמיד חכם, דרשן, אב בית הדין מרקש, ראש הישיבה ורב העיר, בשלהי המאה ה-17 ובראשית המאה ה-18.

 ביוגרפיה 
נולד סביב שנת ה'שצ"ה במרקש לרבי מאיר דלויה שהיה דרשן וחכם מחכמי העיר מרקש שבמרוקו. לא יאוחר משנת ה'תנ"ו,ראו ספר 'תורת משפחת דלויה' עמ' 54-55. הרב יצחק נתמנה לאב בית דין מרקש ובמקביל היה ראש ישיבה. לדברי תלמידו, הרב מרדכי עטייא, הרב יצחק עמד בראשה של הישיבה החשובה במרקש של אותה התקופה, לצד שניים מתלמידיו: הרב שלמה עמאר, והרב אברהם אזולאי.

בנו הוא הרב מרדכי דלויה שהיה מדייני מרקש.ע"פ פנקס הכתובות מפאס, ספריית חב"ד נ"י דף 165.

נפטר בחודש אב שנת ה'תע"א (1711).

 פעילותו הרבנית 
 תקנותיו 
בשו"ת "משפט וצדקה ביעקב" מובאת תשובה בעניין ריבית, בחתימת שניים מחכמי העיר מקנס: הרב משה טולידאנו והרב חביב טולידאנו, שבה הם כותבים על פעילותו הרב דלויה:

רבי יצחק תיקן תקנות נוספות, ביניהן, שאין לקדש אישה שלא במעמד עשרה אנשים בנוכחות רב מוכר. וכן, תקנה בנושא נשיאת אישה שנייה לאחר שהאישה הראשונה לא ילדה ילד במשך עשר שנים.כתב יד חפץ נחמד לרבי מכלוף אוחיון, ספריית בית המדרש ללימודי יהדות, ניו יורק, ניו יורק, ארצות הברית Ms. 6403. התכתב עם בית הדין בפאס בראשות רבי מנחם סירירו ורבי וידאל הצרפתי.
ממוזער|שער תקנות ושו"ת רבי יצחק דלויה

 ראש הישיבה 
רבי יצחק לימד בישיבתו גמרא ופוסקים בשיטת 'אליבא דהלכתא'.כפי שהעיד תלמידו רבי מרדכי עטייא בהקדמתו לספר מר דרור. כמו כן היה מעביר שיעורים בספר שולחן ערוך. מקצת ביאוריו השתמרו בכתבי יד.ביאור ממנו על אורח חיים סימן רמט בעניין קביעת סעודה ביום שישי, בכ"י מכון פי ישרים. ביאור ממנו על הלכות נדה בכ"י רבי רפאל משה אלבאז, אוסף מכון פי ישרים.

 ראש חברת הקבלה 
רבי יצחק עמד בראשות חברת לימוד הקבלה. אחד מחברי חבורתו היה רבי יחיא ויזמאן. בשנת ה'תס"ב עת נפטר רבי יחיא, שלח היעב"ץ מכתב תנחומין לרבי יצחק.

 קשריו עם היעב"ץ 
בספר "לשון לימודים" לרב אבן צור ישנן שלוש אגרות שהוא שיגר לרב דלויה. אחת מהן שוגרה לאחר שהרב דלויה "נתפס למלכות בעלילת מלשינות", ובראשה הקדיש הרב אבן צור פיוט לכבודו.

כחלק מפעילותו הרבנית, היה דרשן ושליח ציבור קבוע.ספר החיד"א עמ' ק מס' 87.

 זיכרון והנצחה 
קברו של הרב דלויה משמש עד היום למקום תפילה, ובמלאח מרקש בית כנסת על שמו. סופרו אגדות מופלאות על הרב יצחק דלויה. אולם ביחס לרבות מהן לא ברור אם הן עוסקות בנושא ערך זה או שיש להניח כי מדובר ברב קדום יותר, מהמאה ה-16, בעל שם זהה, למרות שאין אודותיו תיעוד ממשי.

ביישוב הר ברכה הוקם בית כנסת על שמו.

 תלמידיו 
 הרב שלמה עמאר, רבה של העיר מרקש, פוסק הלכה ומקובל
 הרב אברהם אזולאי, רבה של העיר מרקש ומקובל
 הרב מרדכי עטייא, מחבר הספר "מר דרור" על התלמוד הבבלי (איזמיר ת"ץ)
הרב יחיא ויזמאן, מחכמי מרקש.

 חיבוריו 
ביאורי הלכה

פסקי דין ותקנות

דרשות

מקבץ משארית כתביו הנ"ל נדפסו בספר 'תורת משפחת דלויה' עמ' 279-316.

 לקריאה נוספת 
 'מבוא ראשון - תולדות משפחת דלויה וחכמיה', נדפס בספר 'תורת משפחת דלויה' עמ' 47-63.

 הערות שוליים 

קטגוריה:רבנים מרוקאים
קטגוריה:ראשי ישיבה מרוקאים
קטגוריה:מרקש: רבנים
קטגוריה:נפטרים ב-1711